CELEX: 62019TN0569
Language: da
Date: 2019-08-15 00:00:00
Title: Sag T-569/19: Sag anlagt den 15. august 2019 – AlzChem Group mod Kommissionen

28.10.2019   
            
            
               DA
            
            
               Den Europæiske Unions Tidende
            
            
               C 363/19
            
         
      Sag anlagt den 15. august 2019 – AlzChem Group mod Kommissionen
      (Sag T-569/19)
      (2019/C 363/28)
      Processprog: engelsk
      
         Parter
      
      
         Sagsøger: AlzChem Group AG (Trostberg, Tyskland) (ved advokaterne A. Borsos og J. Guerrero Pérez)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen antages til realitetsbehandling, og sagsøgeren gives medhold.
               
            
                  —
               
               
                  Afgørelse C(2019)5602 truffet af generalsekretæren for Europa-Kommissionen i henhold til artikel 4 i bestemmelserne vedrørende gennemførelsen af forordning (EF) nr. 1049/2001 (1) af 22. juli 2019 som svar på ansøgning nr. GESTDEM 2019/2311 annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Anbringender og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende vedrører en retlig fejl og et åbenbart urigtigt skøn for så vidt angår anvendelsen af visse undtagelser til den almindelige regel om at give aktindsigt i dokumenter, i lyset af de omhandlede faktiske omstændigheder:
                  
                              —
                           
                           
                              Begæringen vedrører ikke sagsakter eller undersøgende dokumenter, og den vedrører eller berører derfor ikke formålet med inspektioner (artikel 4, stk. 2, tredje led, i forordning (EF) nr. 1049/2001) eller Kommissionens beslutningsproces (artikel 4, stk. 3, i forordning (EF) nr. 1049/2001).
                           
                        
                              —
                           
                           
                              Begæringen burde ikke afslås ud fra hensynet til beskyttelsen af formålet med inspektioner (artikel 4, stk. 2, tredje led, i forordning (EF) nr. 1049/2001) eller Kommissionens beslutningsproces (artikel 4, stk. 3, i forordning (EF) nr. 1049/2001).
                           
                        
                              —
                           
                           
                              Begæringen vedrører ikke oplysninger eller data af forretningsmæssig interesse, som der er behov for at beskytte (artikel 4, stk. 2, første led, i forordning (EF) nr. 1049/2001).
                           
                        
                              —
                           
                           
                              I den anfægtede afgørelse anvendes undtagelser til udbredelse på en diskriminerende måde, idet de har mistet deres gyldighed i kraft af Kommissionens handlinger og adfærd i andre lignende situationer – dette er forbudt i henhold til EU-retten.
                           
                        
                              —
                           
                           
                              Anvendelse af enhver undtagelse til udbredelse viger for en mere tungtvejende offentlig interesse i udbredelse med henblik på at sikre adgang til en effektiv domstolsprøvelse (artikel 47 i chartret om grundlæggende rettigheder).
                           
                        
            
                  2.
               
               
                  Andet anbringende vedrører manglende begrundelse for afslaget på aktindsigt i en ikke-fortrolig udgave af dokumenterne, delvis aktindsigt eller adgang til dokumenterne i Kommissionens lokaler i henhold til artikel 4, stk. 6, og artikel 10 i forordning (EF) nr. 1049/2001.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).